নোটের ডামাডোলের বাজারে, কলকাতা পুরসভার কর আদায়ে বেনজির সাড়া। চার দিনে জমা পড়েছে ৩০ কোটি টাকা! শুধু বুধবারই জমা পড়েছে আট কোটি। নোট বাতিলের সিদ্ধান্ত ঘোষণার পর কলকাতা পুরসভা জানিয়েছিল, পুরনো নোটেই বকেয়া পুরকর নেওয়া হবে। তারপরই কর জমা দেওয়ার হিড়িক পড়ে যায়।
 ওয়েব ডেস্ক : নোটের ডামাডোলের বাজারে, কলকাতা পুরসভার কর আদায়ে বেনজির সাড়া। চার দিনে জমা পড়েছে ৩০ কোটি টাকা! শুধু বুধবারই জমা পড়েছে আট কোটি। নোট বাতিলের সিদ্ধান্ত ঘোষণার পর কলকাতা পুরসভা জানিয়েছিল, পুরনো নোটেই বকেয়া পুরকর নেওয়া হবে। তারপরই কর জমা দেওয়ার হিড়িক পড়ে যায়। বেশিরভাগ টাকাই জমা পড়ছে নগদে। লক্ষাধিক টাকার পুরকর যাঁদের বাকি পড়ে রয়েছে, তাঁরাই জমা দিচ্ছেন টাকা। কলকাতা পুরসভার এই সিদ্ধান্তে কি অনেকে কালো টাকা সাদা করার সুযোগ পেয়ে গেল? পুরো প্রক্রিয়ার ওপর নজর রাখছে RBI। বেনিয়ম দেখলে পুর অ্যাকাউন্ট ফ্রিজ করার সম্ভাবনাও রয়েছে। খবর RBI সূত্রে।